
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 26T/47/2023 3823011002 04. 06. 2025 Mgr. Radoslav Smatana, PhD. ECLI:SK:OSPD:2025:3823011002.6
Uznesenie Samosudca Okresného súdu Prievidza Mgr. Radoslav Smatana, PhD. v trestnej veci proti obžalovanému A. B., pre prečin pohŕdania súdom podľa § 343 písm. a/, písm. b/ Trestného zákona, o späťvzatí odvolania prokurátora Okresnej prokuratúry Bánovce nad Bebravou podaného proti rozsudku Okresného súdu Prievidza zo dňa 07.04.2025, č. k. 26T/47/2023-218, v Partizánskom dňa 04.06.2025, takto rozhodol: Podľa § 312 ods. 4 Trestného poriadku berie na vedomie späťvzatie odvolania podaného prokurátorom Okresnej prokuratúry Bánovce nad Bebravou proti rozsudku Okresného súdu Prievidza zo dňa 07.04.2025, č. k. 26T/47/2023. odôvodnenie: O obžalobe prokurátora Okresnej prokuratúry Bánovce nad Bebravou sp. zn. Pv 297/23/3301-11 zo dňa 28.12.2023 rozhodol na hlavnom pojednávaní dňa 07.04.2025 samosudca Okresného súdu Prievidza rozsudkom zo dňa 07.04.2025, č. k. 26T/47/2023-218. Prokurátor Okresnej prokuratúry Bánovce nad Bebravou do zápisnice o hlavnom pojednávaní dňa 07.04.2025 po vyhlásení rozsudku podal odvolanie proti výroku o treste v neprospech obžalovaného. Dňa 10.04.2025 bolo prokurátorom Okresnej prokuratúry Bánovce nad Bebravou tunajšiemu súdu doručené späťvzatie odvolania v neprospech obžalovaného podaného dňa 07.04.2025 do zápisnice o hlavnom pojednávaní. Podľa § 312 ods. 2 Trestného poriadku, osoba, ktorá odvolanie podala, môže ho výslovným vyhlásením vziať späť, a to až do doby, než sa odvolací súd odoberie na záverečnú poradu. Odvolanie prokurátora môže vziať späť i nadriadený prokurátor. Podľa § 312 ods. 4 Trestného poriadku, vzatie odvolania späť vezme uznesením na vedomie predseda senátu odvolacieho súdu, a ak nebola vec doteraz tomuto súdu predložená, predseda senátu súdu prvého stupňa. Samosudca súdu prvého stupňa postupujúc v zmysle § 312 ods. 4 Trestného poriadku vzal späťvzatie odvolania prokurátora Okresnej prokuratúry Bánovce nad Bebravou na vedomie. Poučenie: Proti tomuto uzneseniu sťažnosť nie je prípustná.

